
Butų ir kitų patalpų savininkų sprendimo dėl daugiabučio namo atnaujinimo (modernizavimo) protokolo pavyzdinės formos
5 priedas

(Butų ir kitų patalpų savininkų balsavimo raštu priimant sprendimą dėl daugiabučio namo atnaujinimo (modernizavimo) skelbimo turinio (teksto) pavyzdys)

BUTŲ IR KITŲ PATALPŲ SAVININKŲ BALSAVIMO RAŠTU 
PRIIMANT SPRENDIMĄ DĖL DAUGIABUČIO NAMO ATNAUJINIMO (MODERNIZAVIMO) SKELBIMAS

___________________________________________________________________
(skelbimo apie balsavimą raštu data)


______________________________________________(balsavimo raštu organizatoriaus pavadinimas arba vardas ir pavardė, jo buveinės arba veiklos vykdymo vietos adresas, telefonas, interneto svetainė (jeigu yra), kai susirinkimą organizuoja 1/4 butų ir kitų patalpų savininkų, jų įgalioto asmens (vieno iš 1/4 butų ir kitų patalpų savininkų) adresas, telefonas, interneto svetainė (jeigu yra).

Balsavimo raštu svarstomi klausimai: 

1. Namo atnaujinimo (modernizavimo) priemonių varianto pasirinkimas (jei svarstyti pateikiami namo atnaujinimo (modernizavimo) investicijų plano variantai). 
2. Namo atnaujinimo (modernizavimo) investicijų plano tvirtinimas, namo atnaujinimo (modernizavimo) projekto rengimo ir įgyvendinimo sąlygos.
3. Rezervo namo atnaujinimo (modernizavimo) statybos rangos darbams atlikti patvirtinimas.
4. Lėšų skolinimosi daugiabučio namo atnaujinimo (modernizavimo) projektui įgyvendinti ir finansuotojo pasirinkimas. (Klausimas įrašomas, jeigu susirinkime ar balsavimo raštu metu bus svarstomas klausimas ir priimamas sprendimas dėl lėšų skolinimosi ir finansuotojo pasirinkimo, nes aiškios lengvatinio kredito sąlygos ir žinomas (-i) finansuotojas   (-ai).)

________________________________________(vietos ar interneto svetainė ar kitas būdas, data ir laikas, iki kada butų ir kitų patalpų savininkai gali susipažinti su papildoma informacija ir dokumentais (jeigu tokie yra), kurie pagrindžia susirinkimo darbotvarkėje numatytų klausimų siūlomų sprendimų projektus, jeigu jie nepateikiami su pranešimu apie butų ir kitų patalpų balsavimą raštu);

________________________________________(vietos adresas, el. paštas ar kitas apibūdinimas, data ir laikas, iki kada  butų ir kitų patalpų savininkai gali teikti savo pasiūlymus, klausimus, nuomonę ar informaciją, susijusią su balsavimo raštu klausimais).


Informuojame apie asmens duomenų tvarkymą:

1. Jūsų asmens duomenys, taip pat visų butų ir kitų patalpų savininkų asmens duomenys, (vardas, pavardė, asmens kodas, kontaktiniai duomenys (telefonas ir (ar) el. paštas), buto ar kitų patalpų savininko nuosavybės teise priklausančio siekiamame modernizuoti (atnaujinti) daugiabučiame name duomenys (pagal Nekilnojamo turto registro išrašą), kiek tai būtina pagal Valstybės paramos daugiabučiams namams atnaujinti (modernizuoti) įstatymą ir (ar) jo įgyvendinamuosius teisės aktus siekiant sudaryti lengvatinio kredito sutartį), daugiabučio namo butų ir kitų patalpų savininkams, vadovaujantis mutatis mutandis Lietuvos Respublikos civilinio kodekso 4.85 straipsnyje nustatyta sprendimų priėmimo tvarka, priėmus sprendimą dėl daugiabučio namo atnaujinimo (modernizavimo) ir investicijų plano tvirtinimo bei pavedus projekto administratoriui vykdyti daugiabučio namo atnaujinimo (modernizavimo) projekto parengimo organizavimą ir administravimą ir (ar) jo įgyvendinimą, ir (ar) finansavimą, daugiabučio namo savininkams teisės aktų nustatyta tvarka siekiant teisėto intereso (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 6 straipsnio 1 dalies a punktas) – lengvatinio finansavimo namui atnaujinti (modernizuoti) gavimo, projekto administratoriaus (ar bendrojo naudojimo objektų valdytojo) perduodami ir tvarkomi pirmojo finansuotojo_______________________(pirmojo finansuotojo pavadinimas, juridinio asmens kodas, adresas) arba antrojo finansuotojo__________________________(antrojo finansuotojo pavadinimas, juridinio asmens kodas, adresas), jeigu pirmasis finansuotojas atsisakė suteikti lengvatinį kreditą, į kurį kreipsis dėl lengvatinio kredito sąlygų projektui įgyvendinti, taip pat projekto administratoriui (ar bendrojo naudojimo objektų valdytojui) teisės aktų nustatyta tvarka kreipiantis dėl lengvatinio kredito sutarties sudarymo, taip pat dėl lengvatinio kredito sutarties vykdymo, kiek tai būtina jai sudaryti ir tinkamai įvykdyti, administravimo ir archyvavimo tikslu, įvertinti pateiktų duomenų teisingumą. Projekto administratorius yra atsakingas už duomenų saugą ir užtikrina, kad būtų naudojamasi tik tų finansuotojų paslaugomis, kurie suteikia pakankamas garantijas tinkamoms techninėms ir organizacinėms duomenų saugumo priemonėms įgyvendinti. 
Esu informuotas, kad asmens duomenys nebus perduoti į trečiąsias valstybes arba tarptautinėms organizacijoms. Lietuvos Respublikos piniginės socialinės paramos nepasiturintiems gyventojams įstatymo 21 straipsnio 12 dalyje nurodytais atvejais, asmens duomenys, reikalingi įstatyme įtvirtintos prievolės įgyvendinimui, bus perduoti savivaldybių administracijoms. Suprantu, kad mano atžvilgiu automatizuoti sprendimai nepriimami, o mano asmens duomenys nenaudojami profiliavimo tikslu. Žinau, kad nurodyti mano asmens duomenys renkami tiesiogiai iš manęs. Žinau, kad turiu užtikrinti pateiktų asmens duomenų teisingumą ir tikslumą, pasikeitus nurodytiems asmens duomenims ar kitai susijusiai informacijai, ne vėliau kaip per 5 (penkias) darbo dienas apie tai informuoti duomenų valdytoją. Esu informuotas apie savo teisę susipažinti su tvarkomais mano asmens duomenimis, reikalauti ištaisyti, perkelti, sunaikinti mano asmens duomenis arba sustabdyti mano duomenų tvarkymo veiksmus, jei duomenys tvarkomi nesilaikant Lietuvos Respublikos ar Europos Sąjungos teisės aktų reikalavimų, bet tuo neapsiribojant, pagal Bendrąjį duomenų apsaugos reglamentą, nesutikti, kad būtų tvarkomi mano asmens duomenys (nesutikimas turi būti teisiškai pagrįstas). Žinau, kad turiu teisę teikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, el. paštas ada@ada.lt, tel. +370 5 271 28 04, +370 5 279 1445). 
(Papildyti minėtą tekstą įrašant:
1) asmens duomenis, kurie neperduodami ir kuriuos tvarko ir saugo bendro naudojimo objektų valdytojas ar projekto administratorius;
2)	duomenų valdytojo (bendro naudojimo objektų valdytojas arba projekto administratorius) rekvizitus ir kontaktinius duomenis; 
3)	duomenų apsaugos pareigūno, jeigu taikoma, kontaktinius duomenis;
4)	asmens duomenų saugojimo laikotarpį arba, jei nežinoma, tam laikotarpiui nustatyti taikomus kriterijus (pvz., kiek laiko surinkti duomenys bus saugomi, ar perdavus finansuotojui – sunaikinami ir pan.);
5)	ar asmens duomenų pateikimas yra teisės aktais arba sutartyje numatytas reikalavimas, ar būtinas reikalavimas norint sudaryti sutartį,  ar duomenų subjektas privalo pateikti asmens duomenis ir informaciją apie galimas šių duomenų nepateikimo pasekmes;
6) kaip bus tvarkomi šiame balsavimo biuletenyje pateikti asmens duomenys (pvz., kad pritarimas ar nepritarimas daugiabučio namo atnaujinimui (modernizavimui) bus tvarkomas atskirai nuo kitų duomenų subjekto asmens duomenų; kad nuomonė dėl daugiabučio namo atnaujinimo (modernizavimo) bus tvarkoma, priimant sprendimą dėl daugiabučio namo atnaujinimo; Lietuvos Respublikos piniginės socialinės paramos nepasiturintiems gyventojams įstatymo 21 straipsnio 12 dalyje nurodytais atvejais asmens duomenys bus perduoti savivaldybių administracijoms ir pan.).
2. Pirmajam finansuotojui _______________________(pirmojo finansuotojo pavadinimas) arba antrajam finansuotojui______________________ (antrojo finansuotojo pavadinimas), jeigu pirmasis finansuotojas atsisakė suteikti lengvatinį kreditą, pradėjus tvarkyti mano asmens duomenis, informacija apie mano asmens duomenų tvarkymą, bet tuo neapsiribojant, asmens duomenų tvarkymą pagal (ES) Nr. 2016/679 mano prašymu gali būti pateikta asmeniškai ir man yra žinoma, kad visą su asmens duomenų tvarkymu susijusią informaciją galima rasti pirmojo finansuotojo interneto svetainėje ____________________(įrašyti interneto svetainę) arba antrojo finansuotojo interneto svetainėje____________________(įrašyti interneto svetainę).
3. Namo butų ir kitų patalpų savininkas, vykdantis ūkinę veiklą jam nuosavybės teise priklausančiame bute ar kitose patalpose, esančiose atnaujinamame (modernizuojamame) name, ir pretenduojantis į valstybės paramą, privalo informuoti bendro naudojimo objektų valdytoją apie vykdomą ūkinę veiklą.
4. Gyventojai, turintys teisę į šildymo išlaidų kompensaciją, turi būti supažindinti su Lietuvos Respublikos piniginės socialinės paramos nepasiturintiems gyventojams įstatymo nuostatomis: jei daugiabučio namo buto savininkas, kuris turi teisę į būsto šildymo išlaidų kompensaciją arba ją gauna, nedalyvavo susirinkime svarstant ir priimant sprendimą dėl daugiabučio namo atnaujinimo (modernizavimo) projekto įgyvendinimo ir atsisakė dalyvauti įgyvendinant šį projektą (balsuojant nepritarė projekto įgyvendinimui), ir dėl šių asmenų veiksmų (neveikimo) daugiabučio namo atnaujinimo (modernizavimo) projektas nebuvo pradėtas įgyvendinti, nuo kito mėnesio, už kurį skiriama būsto šildymo išlaidų kompensacija, jo bendrai gyvenantiems asmenims arba vienam gyvenančiam daugiabučio namo buto savininkui skiriama kompensuojama būsto šildymo išlaidų dalis mažinama 50 proc., o nuo kito šildymo sezono būsto šildymo išlaidų kompensacija neskiriama, bet ne ilgiau kaip 3 šildymo sezonus.
5. Gyventojai turi būti supažindinti su Valstybės paramos taisyklių VI skyriaus ir Lietuvos Respublikos nepriklausomybės gynėjų ir kitų nukentėjusių nuo 1991 m. sausio 11–13 d. ir po to vykdytos SSRS agresijos asmenų teisinio statuso pripažinimo įstatymo nuostatomis: apie teisę daugiabučio namo butų savininkams Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių Lietuvos Respublikos nepriklausomybės gynėjų šeimos nariams (vaikams (įvaikiams), našliams ir tėvams (įtėviams)), Lietuvos Respublikos nepriklausomybės gynėjams, netekusiems 45 ir daugiau procentų dalyvumo (iki 2023 m. gruodžio 31 d. – 45  ir daugiau procentų darbingumo; iki 2005 m. birželio 30 d. – pripažintų invalidais) dėl 1991 m. sausio 11–13 d. ir po to vykdytos SSRS agresijos, šeimos nariams (nepilnamečiams vaikams (įvaikiams), sutuoktiniams ir tėvams (įtėviams)) gauti 100 procentų valstybės paramos.
Pastaba. Pranešimas apie butų ir kitų patalpų (ar jų dalies) savininkų balsavimą raštu skelbiamas ne vėliau kaip prieš dvi savaites iki balsavimo raštu dienos. 
_____________________




